**SHPALLJE PËR LËVIZJE PARALELE DHE NGRITJE NË DETYRË, NË KATEGORINË E ULËT DHE TË MESME DREJTUESE**

Në zbatim të nenit 21, të Kreut IV, të nenit 26, të Kreut V, të ligjit Nr.152/2013 “*Për nëpunësin civil”,* *i ndryshuar*, si dhe të Kreut II dhe III, të Vendimit Nr.242, datë 18.03.2015 të Këshillit të Ministrave, “*Për plotësimin e vendeve të lira në kategorinë e ulët dhe të mesme drejtuese*”, *i ndryshuar,* Këshilli i Lartë i Prokurorisë*,* shpall procedurën e pranimit në kategorinë e nivelittë ulët dhe të mesëm drejtues si më poshtë:

**1 (një) Shef Sektori - në Sektorin e TIK, Digjitalizimit dhe Statistikës, në Drejtorinë e Shërbimeve të Përgjithshme, në Këshillin e Lartë të Prokurorisë - Kategoria: III-1.**

*Pozicionet më sipër, u ofrohen fillimisht nëpunësve civilë të së njëjtës kategori për procedurën e lëvizjes paralele! Vetëm në rast se ky pozicion, në përfundim të procedurës së lëvizjes paralele, rezulton vakant, do të jetë i vlefshëm për konkurimin nëpërmjet procedurës së ngritjes në detyrë në shërbimin civil për kategorinë e nivelit të ulët dhe të mesëm drejtues.*

**PËR TË DY PROCEDURAT (LËVIZJE PARALELE DHE NGRITJE NË DETYRË) APLIKOHET NË TË NJËJTËN KOHË!**

**Afati për dorëzimin e dokumentave për:**

**13.11.2023**

Afati për dorëzimin e dokumenteve për: **LËVIZJE PARALELE**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**20.11.2023**

Afati për dorëzimin e dokumenteve për: **NGRITJE NË DETYRË**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## 

## Përshkrimi përgjithësues i punës

1. Planifikon punën për mbarëvajtjen e mbledhjeve plenare, duke publikuar paraprakisht axhendën, si dhe më pas materjalet që do të miratohen; administrimin dhe ruajtjen e bazës së të dhënave, përcaktimin dhe krijimin e strukturave funksionale për përdorimin afatgjatë të programeve si dhe realizimin i përshtatjeve të ndryshme në program, për të përmirësuar funksionimin, regjistrimit, trajtimin dhe publikimin e informacionit;
2. Planifikon punën për kryerjen e në kohë dhe me cilësi të veprimeve proceduriale dhe teknike për përgatitjen e seancave plenare;
3. Organizon, drejton dhe kontrollon aktivitetin e sektorit TIK të KLP-së, në përputhje me kuadrin ligjor dhe rregullator të fushës e informacionit teknologjik dhe komunikimeve;
4. Administrimi, mirëmbajtja e serverave si dhe asistenca teknike për kompjuterat dhe rrjetin;
5. Mirëmbajtja e sistemit dhe pajisjeve IT si dhe përpunimi i informacionit nëpërmjet programeve që ka në zotërim Këshilli i Lartë i Prokurorisë;
6. Është përgjegjës për administrimin, mirëmbajtjen e serverave si dhe asistencën teknike për kompjuterat dhe rrjetin. Hedhjen në web të materialit të seancës;
7. Kujdeset për sigurinë e fjalëkalimeve të pajisjeve të sistemit informatik të Këshillit të Lartë të Prokurorisë, duke i ndryshuar ato periodikisht sipas standardeve ndërkombëtare për fjalëkalimet;
8. Administrimin dhe ruajtjen e bazës së të dhënave, përcaktimin dhe krijimin e strukturave funksionale për përdorimin afatgjatë të programeve si dhe realizimin i përshtatjeve të ndryshme në program, për të përmirësuar funksionimin, regjistrimit, trajtimin dhe publikimin e informacionit;
9. Mbledhja dhe përpunimi i të dhënave dhe statistikave për raportet e ndryshme të Institucionit;
10. Instalon, mbështet dhe mirëmban infrastrukturën e software dhe hardware të serverave dhe të pajisjeve të rrjetit;
11. Menaxhimi i faqes zyrtare: www.klp.al;
12. Përkujdesja për mbarëvajten e punës, referuar ligjit nr.9131/2003 “Për rregullat e etikës në administratën publike” dhe normave të etikës profesionale dhe të sjelljes korrekte me kolegët dhe eprorët.
13. Zbaton detyra të tjera të paplanifikuara apo detyrat e dala nga bashkëpunimi ndër-sektorial, përgatit materiale, sipas tematikës së kërkuar.

## **1. LËVIZJA PARALELE**

Kanë të drejtë të aplikojnë për këtë procedurë vetëm nëpunësit civilë të së njëjtës kategori, në të gjitha insitucionet pjesë e shërbimit civil.

## **I. Kushtet për lëvizjen paralele dhe kriteret e veçanta**

**I.1. Kandidatët duhet të plotësojnë kushtet për lëvizjen paralele si vijon:**

1. Të plotësojë të gjitha kushtet e përgjithshme për pranimin në shërbimin civil, sipas nenit 21 e 22, të ligjit Nr.152/2013, “Për nëpunësin civil” të ndryshuar;
2. Të jenë nëpunës civilë të konfirmuar, brenda së njëjtës kategori (ulët drejtuese);
3. Të mos kenë masë disiplinore në fuqi;
4. Të kenë të paktën vlerësimin e fundit “mirë” apo “shumë mirë”.

**I.2. Kandidatët duhet të plotësojnë kriteret e veçanta**.

1. Të zotërojë diplomë të nivelit "Master " në Shkenca Informatike, ku edhe diploma e nivelit "Bachelor" duhet të jetë në të njëjtën fushë; Diplomat e marra jashtë vendit, duhet të jenë të njohura nga institucioni përgjegjës për njehsimin e diplomave, sipas legjislacionit në fuqi;
2. Të ketë njohuri në një nga gjuhët e BE-së (preferohet anglisht);
3. Të ketë të paktën 3 (tre) vite përvojë pune në fushën e kërkuar;

## **I. Dokumentacioni, mënyra dhe afati i dorëzimit**

Kandidati duhet të paraqesë zyrtarisht, brenda datës 13.11.2023, me postë në adresën: Këshilli i Lartë i Prokurorisë, Rruga: “Ana Komnena”, godina Poli i Drejtësisë, Tiranë, ose elektronikisht në adresën e email: [info@klp.al](mailto:info@klp.al), kopje të dokumenteve si më poshtë:

* Kërkesë motivimi për aplikim në vendin e punës që konkuron;
* Jetëshkrim i plotësuar në përputhje me dokumentin tip që e gjeni në linkun: <http://www.dap.gov.al/legjislacioni/udhezime-manuale/60-jeteshkrimi-standard>
* Fotokopje e diplomës dhe listës së notave (për diplomat jashtë vendit, të përcillet njësimi nga MAS);
* Fotokopje të librezës së punës;
* Dokument për kategorinë në shërbimin civil (kategoria e ulët drejtuese, me vërtetim nga institucioni);
* Dokument që nuk ka masë disiplinore në fuqi, (vërtetim nga institucioni);
* Vlerësimin e fundit të rezultateve në punë;
* Dëshmi penaliteti ose Vetëdeklarim për vërtetimin e gjendjes gjyqësore, sipas linkut <https://www.drejtesia.gov.al/wp-content/uploads/2018/10/formulari-i-vetdeklarimit_gjendja-gjyqesore.pdf>
* Vërtetim të gjendjes shëndetësore;
* Dokumentacion tjetër, mbi trajnimet, kualifikimet;
* Dëshmi të njohurive të gjuhës së huaj;
* Fotokopje e kartës së identitetit/pasaportës;
* Kontaktet (numër telefoni dhe adresë email) dhe adresën e plotë të vendqëndrimit;
* Vërtetim nga Gjykata dhe Prokuroria që nuk ka çështje në proces.

***Mosparaqitja e plotë e dokumenteve të sipërcituara sjell skualifikimin e kandidatit.***

**III. Rezultatet për fazën e verifikimit paraprak.**

**III.1. Verifikimi**paraprak, i përmbushjes së kushteve të përgjithshme dhe kritereve të veçanta në shpalljen për konkurim, do të kryhet brenda datës 15.11.2023, në ambientet e Këshillit të Lartë të Prokurorisë, dhe brenda ditës do të shpallet lista e kandidatëve që plotësojnë kushtet e përgjithshme dhe kriteret e veçanta, të shpalljes për konkurim.

* Në të njëjtën datë kandidatët që nuk i plotësojnë kushtet e përgjithshme dhe kriteret e veçanta, do të njoftohen nëpërmjet adresës së e-mailit për shkaqet e mos kualifikimit të tyre;
* Shpallja do të bëhet në faqen zyrtare të internetit, të KLP-së dhe në portalin Shërbimi Kombëtar i Punësimit;

**IV. Fushat e njohurive, aftësitë dhe cilësitë mbi të cilat do të zhvillohet konkurrimi.**

**Kandidatët do të testohen në lidhje me:**

1. Kushtetutën e Republikës së Shqipërisë;
2. Njohuritë mbi Ligjin Nr.152/2013 “Për Nëpunësin Civil”, i ndryshuar dhe akteve nënligjore të dala në zbatim të tij;
3. Njohuri mbi Ligjin nr.10325, datë 23.9.2010 “Për bazat e të dhënave shtetërore”;
4. Njohuri mbi Ligjin nr.10273, datë 29.4.2010, “Për dokumentin elektronik”, i ndryshuar
5. Njohuri mbi Ligjin nr.9918, datë 19.5.2008, “Për komunikimet elektronike në Republikën e Shqipërisë”, i ndryshuar;
6. Njohuri mbi legjislacionin për krimin kibernitik (www.akshi.gov.al/Legjislacioni);
7. Rregullore për përdorimin e postës elektronike në administratën publike;
8. Njohuri mbi ligjin nr.9131/2003 “Për rregullat e etikës në administratën publike”;
9. Legjislacioni në fuqi në lidhje me sigurinë e informacionit:

(<https://cesk.gov.al/legjislacioni/index.html>).

**V. Aftësi për të:**

a) Aftësi në menaxhimin, mirëmbajtjen si dhe përpunimin e informacionit nëpërmjet programeve që ka në zotërim;

b) Aftësi në administrimin dhe ruajtjen e bazave të të dhënave dhe krijimin e strukturave funksionale për përdorimin afatgjatë të programeve për të përmirësuar funksionimin, regjistrimin, trajtimin dhe publikimin e informacionit;

c) Aftësi për të ofruar ndihmë teknike për mirëfunksionimin e pajisjeve IT si dhe për regjistrimin e seancave plenare të Këshillit të Lartë të Prokurorisë dhe publikimin e tyre në website (faqen zyrtare) e institucionit;

d) Njohuri profesionale për trajnimin e vazhdueshëm të stafit për përdorimin e programeve dhe mirëmbajtjen e pajisjeve;

e) Aftësi për të shkëmbyer ide dhe mendime teknike si dhe për të argumentuar propozimet përkatëse për përmirësimin e performancës së sektorit, drejtorisë dhe institucionit në tërësi;

f) Fleksibilitet në bashkëpunimin me njësitë e tjera të institucionit, për komunikimin dhe prezantimin e metodave të reja që nuk bien ndesh me ligjin dhe dinjitetin e punonjësit.

**VI. Mënyra e vlerësimit të kandidatëve**

Vlerësimi maksimal është **100 pikë**.

* Për dokumentacionin e dorëzuar, vlerësimin e jetëshkrimit, përvojën, trajnimet apo kualifikimet, vlerësimet individuale në punë, vlerësimi do të jetë **40 pikë**.
* Për intervistën e strukturuar me gojë, në lidhje me njohuritë, aftësitë, kompetencës për përshkrimin e pozicionit të punës, përvojën në punë, motivimin, aspiratat dhe pritshmëritë për karrierën, vlerësimi do të jetë **60 pikë**.

## **VII. DATA E DALJES SË REZULTATEVE TË KONKURIMIT DHE MËNYRA E KOMUNIKIMIT**

Në përfundim të vlerësimit të kandidatëve, informacioni për fituesin do te shpallet në faqen zyrtare të internetit të KLP-së dhe në portalin “Shërbimi Kombëtar i Punësimit.

**2. NGRITJE NË DETYRË NË SHËRBIMIN CIVIL**

Vetëm në rast se nga pozicioni i renditur në fillim të kësaj shpalljeje, në përfundim të procedurës së lëvizjes paralele, rezulton se ende ky pozicion është vakant, atëherë ky pozicion është i vlefshëm për konkurimin nëpërmjet procedurës së ngritjes në detyrë në shërbimin civil. Këtë informacion do ta merrni në faqen e Këshillit të Lartë të Prokurorisë duke filluar nga data **21.11.2023.**

**2.1 Kushtet që duhet të plotësojë kandidati në procedurën e ngritjes në detyrë dhe kriteret e veçanta.**

Për këtë procedurë kanë të drejtë të aplikojnë vetëm nëpunësit civilë të një kategorie paraardhëse (vetëm një kategori më e ulët), të punësuar në të njëjtin apo në një institucion tjetër të shërbimit civil, që plotësojnë kushtet për ngritjen në detyrë dhe kërkesat e veçanta për vendin e lirë.

**2.2 KUSHTET QË DUHET TË PLOTËSOJË KANDIDATI NË PROCEDURËN E NGRITJES NË DETYRË DHE KRITERET E VEÇANTA:**

**2.2/1. Kandidatët duhet të plotësojnë kushtet për ngritjen në detyrë si vijon:**

1. Të jenë nëpunës civil i konfirmuar, i një kategorie më të ulët;
2. Të mos kenë masë disiplinore në fuqi;
3. Të kenë të paktën vlerësimin e fundit “mirë” apo “shumë mirë”.

**2.2/2. Kandidatët duhet të plotësojnë kërkesat e posaçme si vijon:**

1. Të zotërojë Diplomë të nivelit “Master Profesional/Shkencor” në shkencat komjuterike ku edhe diploma e nivelit "Bachelor" duhet të jetë në të njëjtën fushë;
2. Të paktën 3 (tre) vjet përvojë pune në fushë;
3. Të ketë njohuri në një nga gjuhët e BE-së;
4. Të plotësojë kriteret ligjore për pajisjen me CSP nga DSIK.

## **3. DOKUMENTACIONI, MËNYRA DHE AFATI I DORËZIMIT**

Kandidati duhet të paraqesë zyrtarisht, brenda datës 20.11.2023, me postë në adresën: Këshilli i Lartë i Prokurorisë, Rruga: “Ana Komnena”, godina Poli i Drejtësisë, Tiranë, ose elektronikisht në adresën e email: [info@klp.al](mailto:info@klp.al), kopje të dokumenteve si më poshtë:

* Kërkesë motivimi për aplikim në vendin e punës që konkuron;
* Jetëshkrim i plotësuar në përputhje me dokumentin tip që e gjeni në linkun:

<https://www.dap.gov.al/legjislacioni/udhezime-manuale/60-jeteshkrimi-standard>

* Fotokopje të diplomës (për diplomat jashtë vendit, të përcillet njehsimi nga MAS);
* Fotokopje të librezës së punës (të gjitha faqet që vërtetojnë eksperiencën në punë);
* Dëshmi Penaliteti ose Vetëdeklarim për vërtetimin e gjendjes gjyqësore, sipas linkut: <https://www.drejtesia.gov.al/wp-content/uploads/2018/10/formulari-i-vetdeklarimit_gjendja-gjyqesore.pdf>
* Vërtetim të gjendjes shëndetësore;
* Dokumentacion tjetër, mbi trajnimet, kualifikimet;
* Dëshmi të njohurive të gjuhës së huaj;
* Fotokopje e kartës së identitetit/pasaportës;
* Kontaktet (numër telefoni dhe adresë email) dhe adresën e plotë të vendqëndrimit.
* Vërtetim nga Gjykata dhe Prokuroria që nuk ka çështje në proces.

***Mosparaqitja e plotë e dokumenteve të sipërcituara sjell skualifikimin e kandidatit***

**4. REZULTATET PËR FAZËN E VERIFIKIMIT PARAPRAK**

Verifikimi paraprak i përmbushjes së kushteve të përgjithshme dhe kritereve të veçanta në shpalljen për konkurim, do të kryhet pas datës 29.11.2023  dhe do të shpallet lista e kandidatëve që plotësojnë kushtet e përgjithshme dhe kriteret e veçanta, të shpalljes për konkurim.

* Në të njëjtën datë kandidatët që nuk i plotësojnë kushtet e përgjithshme dhe kriteret e veçanta, do të njoftohen nëpërmjet adresës së email, për shkaqet e mos kualifikimit.
* Shpallja do të bëhet në faqen zyrtare të internetit, të KLP-së dhe në portalin Shërbimi Kombëtar i Punësimit.

**5. Fushat e njohurive, aftësitë dhe cilësitë mbi të cilat do të zhvillohet konkurrimi.**

**Kandidatët do të testohen në lidhje me:**

1. Kushtetutën e Republikës së Shqipërisë;
2. Njohuritë mbi Ligjin Nr.152/2013 “Për Nëpunësin Civil”, i ndryshuar dhe akteve nënligjore të dala në zbatim të tij;
3. Njohuri mbi Ligjin nr.10325, datë 23.9.2010 “Për bazat e të dhënave shtetërore”;
4. Njohuri mbi Ligjin nr.10273, datë 29.4.2010, “Për dokumentin elektronik”, i ndryshuar
5. Njohuri mbi Ligjin nr.9918, datë 19.5.2008, “Për komunikimet elektronike në Republikën e Shqipërisë”, i ndryshuar;
6. Njohuri mbi legjislacionin për krimin kibernitik (www.akshi.gov.al/Legjislacioni);
7. Rregullore për përdorimin e postës elektronike në administratën publike;
8. Njohuri mbi ligjin nr.9131/2003 “Për rregullat e etikës në administratën publike”;
9. Legjislacioni në fuqi në lidhje me sigurinë e informacionit:

(<https://cesk.gov.al/legjislacioni/index.html>).

**V. Aftësi për të:**

a) Aftësi në menaxhimin, mirëmbajtjen si dhe përpunimin e informacionit nëpërmjet programeve që ka në zotërim;

b) Aftësi në administrimin dhe ruajtjen e bazave të të dhënave dhe krijimin e strukturave funksionale për përdorimin afatgjatë të programeve për të përmirësuar funksionimin, regjistrimin, trajtimin dhe publikimin e informacionit;

c) Aftësi për të ofruar ndihmë teknike për mirëfunksionimin e pajisjeve IT si dhe për regjistrimin e seancave plenare të Këshillit të Lartë të Prokurorisë dhe publikimin e tyre në website (faqen zyrtare) e institucionit;

d) Njohuri profesionale për trajnimin e vazhdueshëm të stafit për përdorimin e programeve dhe mirëmbajtjen e pajisjeve;

e) Aftësi për të shkëmbyer ide dhe mendime teknike si dhe për të argumentuar propozimet përkatëse për përmirësimin e performancës së sektorit, drejtorisë dhe institucionit në tërësi;

f) Fleksibilitet në bashkëpunimin me njësitë e tjera të institucionit, për komunikimin dhe prezantimin e metodave të reja që nuk bien ndesh me ligjin dhe dinjitetin e punonjësit.

**VI. MËNYRA E VLERËSIMIT TË KANDIDATËVE**

**6.1. Kandidatët do të vlerësohen në lidhje me:**

1. Vlerësimin me shkrim, deri në 40 pikë;
2. Intervistën e strukturuar me gojë që konsiston në motivimin, aspiratat dhe pritshmëritë e tyre për karrierën, deri në 40 pikë;
3. Jetëshkrimin, që konsiston në vlerësimin e arsimimit, të përvojës e të trajnimeve, të lidhura me fushën, deri në 20 pikë.

**VII.- Data e zhvillimit të konkurrimit**

Data e testimit me shkrim do të shpallet në faqen të Këshillit të Lartë të Prokurorisë.

*Të gjithë kandidatët që aplikojnë për procedurën e ngritjes në detyrë për kategorinë e ulët dhe të mesme drejtuese, do të marrin informacion në faqen e KLP-së, për fazat e mëtejshme të procedurës   
  
- për datën e daljes së rezultateve të verifikimit paraprak;   
- datën, vendin dhe orën ku do të zhvillohet konkurimi;  
Për të marrë këtë informacion, kandidatët duhet të vizitojnë në mënyrë të vazhdueshme faqen e KLP-së duke filluar nga data 30/11/2023*

Tiranë, më 01.11.2023